KULTŪROS PAVELDO DEPARTAMENTO

PRIE KULTŪROS MINISTERIJOS

DIREKTORIUS

ĮSAKYMAS

DĖL VILNIAUS SENAMIESČIO (NEKILNOJAMOSIOS KULTŪROS VERTYBĖS UNIKALUS KODAS 16073, BUVĘS KODAS U1P) NEKILNOJAMOJO KULTŪROS PAVELDO APSAUGOS SPECIALIOJO PLANO RENGIMO PROCESO NUTRAUKIMO

2022 m. liepos 15 d. Nr. Į-183

Vilnius

Vadovaudamasis Nekilnojamojo kultūros paveldo apsaugos įstatymo 5 straipsnio 10 dalies 17 punktu, 22 straipsnio 2 dalies 3 punktu ir 22 straipsnio 4 dalies 1 punktu, Kultūros paveldo departamento prie Kultūros ministerijos nuostatų, patvirtintų Lietuvos Respublikos kultūros ministro 2005 m. balandžio 1 d. įsakymu Nr. ĮV-116 „Dėl Kultūros paveldo departamento prie Kultūros ministerijos nuostatų patvirtinimo“ 9.17 papunkčiu ir 17.4 papunkčiu, įgyvendindamas Kultūros paveldo išsaugojimo ir aktualizavimo politikos 2020–2024 metų veiksmų plano, patvirtinto Lietuvos Respublikos kultūros ministro 2020 m. lapkričio 16 d. įsakymu Nr. ĮV-1374 „Dėl kultūros paveldo išsaugojimo ir aktualizavimo politikos 2020–2024 metų veiksmų plano tvirtinimo“, 1.3 uždavinio „Užtikrinti materialaus ir nematerialaus kultūros paveldo ištyrimą, atskleidimą, susisteminimą ir išsaugojimą“ 1.3.4. (41.3.4.) papunktį ir vykdydamas Rekomendacijų, pateiktų Lietuvos Respublikos kultūros ministerijos centralizuoto vidaus audito skyriaus vidaus audito 2021-04-09 ataskaitoje Nr. VA-2 „Specialiojo teritorijų planavimo organizavimo vertinimas“ įgyvendinimo priemonių plano, patvirtinto Kultūros paveldo departamento prie Kultūros ministerijos (toliau – Departamentas) direktoriaus 2021 m. rugpjūčio 6 d. įsakymu Nr. Į-210 „Dėl Rekomendacijų, pateiktų Lietuvos Respublikos kultūros ministerijos centralizuoto vidaus audito skyriaus vidaus audito 2021-04-09 ataskaitoje Nr. VA2 „Specialiojo teritorijų planavimo organizavimo vertinimas“ įgyvendinimo priemonių plano patvirtinimo“, 4.4 priemonę:

1. N u t r a u k i u Vilniaus senamiesčio (nekilnojamosios kultūros vertybės unikalus kodas 16073, buvęs kodas U1P) nekilnojamojo kultūros paveldo apsaugos specialiojo plano rengimo procesą.

2. Pripažįstu netekusiais galios:

2.1. Departamento direktoriaus 2008 m. liepos 1 d. įsakymą Nr. Į-233 „Dėl Vilniaus senamiesčio (nekilnojamosios kultūros vertybės unikalus kodas 16073, buvęs kodas U1P) nekilnojamojo kultūros paveldo apsaugos specialiojo plano rengimo“;

2.2. Departamento direktoriaus 2008 m. spalio 23 d. įsakymą Nr. Į-432 „Dėl Kultūros paveldo departamento prie Kultūros ministerijos direktoriaus 2008 m. liepos 1 d. įsakymo Nr. Į-233 „Dėl Vilniaus senamiesčio (nekilnojamosios kultūros vertybės unikalus kodas 16073, buvęs kodas U1P) nekilnojamojo kultūros paveldo apsaugos specialiojo plano rengimo“ pakeitimo“;

2.3. Departamento direktoriaus 2008 m. lapkričio 5 d. įsakymą Nr. Į-440 „Dėl Vilniaus senamiesčio (nekilnojamosios kultūros vertybės unikalus kodas 16073, buvęs kodas U1P) nekilnojamojo kultūros paveldo apsaugos specialiojo plano rengimo“;

2.4. Departamento direktoriaus 2014 m. balandžio 24 d. įsakymą Nr. Į-97 „Dėl Kultūros paveldo departamento prie Kultūros ministerijos direktoriaus 2008 m. lapkričio 5 d. įsakymo Nr. Į-440 „Dėl Vilniaus senamiesčio (nekilnojamosios kultūros vertybės unikalus kodas 16073, buvęs kodas U1P) nekilnojamojo kultūros paveldo apsaugos specialiojo plano rengimo“ pakeitimo“.

3. Pavedu organizuoti:

3.1. Departamento Vilniaus teritorinio skyriaus vedėjui - šio įsakymo paskelbimą Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje bei Vilniaus miesto savivaldybės ir Departamento interneto tinklalapiuose;

3.2. Departamento Apskaitos, inventorizavimo ir registro skyriaus vedėjui - šio įsakymo paskelbimą Kultūros vertybių registre;

3.3. Departamento Išteklių valdymo ir viešųjų pirkimų skyriaus archyvarui - nebaigto rengti nekilnojamojo kultūros paveldo apsaugos specialiojo teritorijų planavimo dokumento priėmimą iš jo rengėjo;

3.4. Departamento Teisės ir personalo skyriaus vedėjui - šio įsakymo paskelbimą Teisės aktų registre.

Direktorius	Vidmantas Bezaras